मन करता है फिर कोई अनुबंध लिखूँगीत गीत हो जाऊँ ऐसा छंद लिखूँकरतल पर तितलियाँ खींच देंसोन सुवर्णी रेखाएँमैं गुंजन गुंजन हो जाऊँमधुकर कुछ ऐसा गाएँहठ पड़ गया वसंत कि मैं मकरंद लिखूँश्वास जन्म भर महके ऐसी गंध लिखूँसरसों की रागारूण चितवनदृष्टि कर गई सिंदूरीयोगी को संयोगी कह करहँस दे वेला अंगूरीदेह मुक्ति चाहे फिर फिर रसबंध लिखूँबंधन ही लिखना है तो भुजबंध लिखूँसुख से पंगु अतीत विसर्जितकर दूँ यमुना के जल मेंअहम समर्पित हो जाने दूँकल्पित संकल्पित पल मेंआगत से ऐसा भावी संबंध लिखूँहस्ताक्षर में निर्विकल्प आनंद लिखूँ--रामस्वरूप सिंदूर ।